# Aloyzas Meškauskas

### Straipsnis iš Vikipedijos, laisvosios enciklopedijos.

Aloyzas Meškauskas

Aloyzas Meškauskas (1931 m. spalio 31 d. Norgalvių k., Plungės r.), muzikos mokytojas ir chorvedys.

## [taisyti] Biografija

1949 – 1951 mokėsi Klaipėdos pedagoginėje mokykloje ir kartu lankė muzikos mokyklą (dėst. E. Dirsienės ir K. Elerto solinio dainavimo klasės). Paskui tarnavo sovietinėje armijoje ir vadovavo karių chorui. Atlikęs karo prievolę, 1955 – 1958 Klaipėdos muzikos mokykloje mokėsi choro dirigavimo (dėst. A. Buzys). Mokydamasis vadovavo uostamiesčio įmonių įvairiems meno kolektyvams, Kretingalės septynmetės mokyklos vaikų chorui ir skudučių ansambliui. 1958 – 1964 choro dirigavimą neakivaizdiniu būdu studijavo Lietuvos valstybinėje konservatorijoje (dėst. L. Abariaus klasė). 1958 – 1960 Kretingos vaikų muzikos mokyklos direktorius ir mokytojas, „Laisvės“ fabriko ir kaimo kultūros namų chorų vadovas. 1960 – 1969 Telšių vaikų muzikos mokyklos ir 3-osios vidurinės mokyklos mokytojas, muzikos mokyklos akordeonų orkestro, vidurinės mokyklos choro ir skudučių ansamblio vadovas. Keletą metų vadovavo Tryškių apylinkės vyrų chorui. 1969 – 1982 Plungės vaikų muzikos mokyklos direktorius ir mokytojas, mėgėjų chorų vadovas. 1970 respublikinei dainų šventei parengė Plungės „Linų audinių“ fabriko mišrųjį chorą, o 1975 kartu su G. Pakalniene Plungės rajono „Minijos" liaudies meno gaminių įmonės mišrųjį chorą. 1978 suorganizavo Plungės švietimo darbuotojų moterų chorą ir kurį laiką jam vadovavo.

A. Meškauskas – Telšių ir Plungės rajonų dainų švenčių dirigentas, 1977 respublikinės moksleivių dainų šventės konsultantas, Respublikinio muzikos mokytojų mišriojo choro chormeisteris; parašė straipsnių vietinėje spaudoje, aranžavo kūrinių skudučiams, sukūrė dainų ir instrumentinių pjesių.

## [taisyti] Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.

Rodomas puslapis "http://lt.wikipedia.org../../../a/l/o/Aloyzas_Me%C5%A1kauskas_e0b9.html"

Kategorija: Lietuvos chorvedžiai

##### Views

- Straipsnis
- Aptarimas
- Dabartinė versija

##### Paieška